ઈસ્લામાબાદ- પાકિસ્તાનમાં આજે ઈમરાન ખાનની કેબિનેટના પ્રધાનોએ શપથ ગ્રહણ કર્યાં હતા. શપથ લીધા બાદ પાકિસ્તાન તહેરીક-એ-ઈન્સાફ પાર્ટીના (PTI) ઉપાધ્યક્ષ શાહ મહમૂદ કુરૈશીએ ભારતના વડાપ્રધાન નરેન્દ્ર મોદીને લઈને મોટું નિવેદન આપ્યું છે. પાકિસ્તાનના નવા વિદેશ પ્રધાને દાવો કર્યો છે કે, પીએમ મોદીએ પાકિસ્તાનના નવા ચૂંટાયેલા વડાપ્રધાન ઈમરાન ખાનને ચર્ચા માટે નિમંત્રણ આપ્યું છે. જો કે, પાકિસ્તાનના વિદેશ પ્રધાનના દાવાને ભારતે નકાર્યો છે. અને જણાવ્યું છે કે, વડાપ્રધાન મોદીએ ઈમરાન ખાનને પીએમ બનવાની શુભેચ્છા પાઠવતો પત્ર જ લખ્યો છે. તેમાં ચર્ચા માટે કોઈ નિમંત્રણ આપવામાં આવ્યું નથી.